text: গাজীপুর মহানগর ছাত্রদলের বিক্ষোভ ও প্রতিবাদ মিছিল | bdnewstimes.com
  প্রচ্ছদ বিনোদন গাজীপুর মহানগর ছাত্রদলের বিক্ষোভ ও প্রতিবাদ মিছিল
  গাজীপুর মহানগর ছাত্রদলের বিক্ষোভ ও প্রতিবাদ মিছিল
  মোঃসাখাওয়াত হোসেন:: কারাবন্দি লেখক মুশতাক আহমেদের হত্যা ও ছাত্রদলের সমাবেশে পুলিশি হামলার প্রতিবাদে বিক্ষোভ ও প্রতিবাদ মিছিল করেছে গাজীপুর মহানগর ছাত্রদল।
  আজ সোমবার সকাল ১১টার দিকে কেন্দ্রীয় কর্মসূচির অংশ হিসেবে গাজীপুর মহানগর ছাত্রদলের সভাপতি মোঃ জাহাঙ্গীর ও সাধারণ সম্পাদক এস এম ইমরান রেজার নির্দেশে গাজীপুর জয়দেবপুরের চৌরাস্তা এলাকায় বিক্ষোভ ও প্রতিবাদ মিছিল হয়।
  মিছিল পরবর্তী সংক্ষিপ্ত সমাবেশে গাজীপুর মহানগর ছাত্রদলের বিভিন্ন পর্যায়ের ছাত্রদল নেতাদের বক্তব্যে ফুটে উঠে , 'ডিজিটাল সিকিউরিটি অ্যাক্টের নামে কালো আইনের মাধ্যমে সরকার তাদের ক্ষমতাকে দীর্ঘস্থায়ী করতে চায়। কেউ যেনো এই মাফিয়া সরকারের নানান দুর্নীতি-অনিয়মের বিরুদ্ধে কথা বলতে না পারে, সেই জন্যই এই অবৈধ সরকার ডিজিটাল সিকিউরিটি অ্যাক্ট তৈরি করে মানুষের মুখ বন্ধ রাখতে চায়। মানুষের মুখ আর বেশিদিন বন্ধ রাখা যাবে না। মানুষ শিগগিরই এসব অন্যায়-অত্যাচারের সমুচিত জবাব দেবে।'
  এই সময় ছাত্রদল নেতারা কারাগারে মুশতাক আহমেদের মৃত্যুর কথা উল্লেখ করে বলেন, 'এই ভোটচোর সরকার তাদের বিরোধী মতকে ঘায়েল করার জন্য ডিজিটাল সিকিউরিটি অ্যাক্টের নামে কালো আইন প্রণয়ন করেছে। যার শিকার মুশতাক আহমেদ। তাই এই কালো আইন বাতিল করতে হবে। মানুষের মত প্রকাশের স্বাধীনতা দিতে হবে।'
  জাতীয় প্রেসক্লাবের সামনে ছাত্রদলের মিছিলে পুলিশি হামলার প্রতিবাদ জানিয়ে ছাত্রদলনেতারা আরোও বলেন বলেন, 'হামলা-মামলা দিয়ে আন্দোলন দমন করা যাবে না। ছাত্রদল রাজপথে আছে, রাজপথে থাকবে। ছাত্রদল বাংলাদেশের মানুষকে সঙ্গে নিয়ে এই মাফিয়া সরকারকে বিদায় ঘণ্টা বাজিয়ে ছাড়বে।'
  এই সময় ছাত্রদল নেতারা আটক ছাত্রদল নেতা-কর্মীদের মুক্তি দাবি জানান।
  বিক্ষোভ মিছিলে উপস্থিত ছিলেন গাজীপুর মহানগর ছাত্রদলের সংগ্রামী ছাত্রনেতা মোহাম্মাদ আলী, ইকবাল ইউছুফ বাবু,ওমর ফারুক চৌধুরী আশিক।
  বিক্ষোভ মিছিলে আরও উপস্থিত ছিলেন গাজীপুর মহানগরের অন্তর্গত সকল থানা, কলেজ ও ইউনিটের ছাত্রদলের আহ্বায়ক, সদস্য সচিব এবং যুগ্ম আহ্বায়কসহ অন্যান্য ছাত্রনেতাগণ।